5 กรกฎาคม 2564

เฮงเค็ลร่วมเป็นเจ้าภาพจัดการประชุมเกี่ยวกับเทคโนโลยีการแสดงผลประสิทธิภาพสูง

**สร้างสรรค์งานแสดงผลสำหรับวงการยานยนต์แห่งอนาคต วันนี้**

ดุสเซลดอร์ฟ – ในขณะที่ภาคยานยนต์เปิดรับเทรนด์ดิจิทัล เช่น การขับขี่ด้วยตนเองและการใช้พลังงานไฟฟ้า เทคโนโลยีการแสดงผลจึงเป็นหัวใจสำคัญของประสบการณ์การขับขี่ในยุคต่อไป และเป็นตัวสร้างความแตกต่างที่สำคัญสำหรับผู้รับจ้างผลิตสินค้า ด้วยเหตุนี้ จอภาพจึงมีความซับซ้อนมากขึ้นเรื่อยๆ ด้วยนวัตกรรมที่ไม่เคยมีมาก่อนของฟอร์มแฟคเตอร์ การออกแบบอินเทอร์เฟซ และเทคนิคการผลิต

ในฐานะซัพพลายเออร์ชั้นนำในอุตสาหกรรมยานยนต์ เฮงเค็ล เทคโนโลยีกาวภูมิใจที่ได้เป็นผู้นำในสาขาที่น่าตื่นเต้นนี้ นอกเหนือไปจากการจัดหาพอร์ตโฟลิโอที่เป็นนวัตกรรมและครอบคลุมเพื่อรองรับการผลิตจอแสดงผลยานยนต์ขั้นสูงแล้ว เฮงเค็ลยังทำงานเพื่ออำนวยความสะดวกในการเจรจาในห่วงโซ่อุปทานยานยนต์อีกด้วย

เมื่อวันที่ 1 กรกฎาคม เฮงเค็ลภูมิใจที่ได้ร่วมเป็นเจ้าภาพจัดงานประชุมกับ [DFF](https://www.displayforum.de/) ซึ่งเป็นสมาคมการแสดงผลระดับโลกที่เป็นตัวแทนของห่วงโซ่คุณค่าของจอแบน ภายในงานเฮงเค็ลได้นำเสนอผลิตภัณฑ์สำหรับภาคยานยนต์ ซึ่งรวมถึงโซลูชั่นการยึดติดสำหรับจอแสดงผลยานยนต์และอุปกรณ์ที่จำเป็นสำหรับการติดกาวจากแบรนด์ Sonderhoff ของเฮงเค็ล ท่านสามารถรับชมการนำเสนอจากเฮงเค็ลได้[ที่นี่](https://www.henkel-adhesives.com/de/en/insights/all-insights/news-press-release/creating-the-automotive-displays-of-the-future.html)

สำหรับข้อมูลเพิ่มเติมเกี่ยวกับโซลูชั่นของเฮงเค็ลด้านเทคโนโลยีการแสดงผลยานยนต์ สามารถดูข้อมูลเพิ่มเติมได้ที่ [Henkel Automotive Display Homepage](https://www.henkel-adhesives.com/us/en/industries/automotive/automotive-electronics/automotive-display-solutions.html)

**เกี่ยวกับเฮงเค็ล**

เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และธุรกิจบิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2563 เฮงเค็ลมียอดขายมากกว่า 19,300 ล้านยูโร และมีผลกำไรดำเนินงานที่ปรับปรุงแล้ว 2,600 ล้านยูโร เฮงเค็ลมีพนักงานมากกว่า 53,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**ข้อมูลสำหรับสื่อมวลชน กรุณาติดต่อ**

แม็กกี้ แทน

เฮงเค็ล

โทรศัพท์ +65 6424 7045

อีเมล maggie.tan@henkel.com